大日本史者，水戶藩主德川光圀所撰也。所載上起神武天皇肇基，下至後小松天皇統一南北，為日本國通史。與史記同，亦紀傳體。有本紀七十三，敘帝王事；列傳七十，載后妃、皇子、皇女、諸臣、將軍、將軍家族、將軍家臣、文學、歌人、孝子、義烈、烈女、隱逸、方技、叛臣、逆臣、諸蕃之情；志廿六，納神祇、氏族、職官、國郡、食貨、禮樂、兵、刑法、陰陽、佛事之文；表廿八，列臣連伴造、公卿、國郡司、檢非違使、將軍僚屬之書。修史蕩蕩，歷時凡二百五十餘年。